


         МОДЕЛ  УГОВОРА за ЈН
Израда пројектно техничке документације, извођење радова на рушењу постојећег и изградња новог вртића Невен у Инђији



Закључен  у   Инђији    између:

1. ОПШТИНЕ ИНЂИЈА,  Цара Душана бр. 1,  МБ: 08027536, ПИБ: 102198438  коју заступа Председник општине  Владимир Гак   (у даљем тексту: Наручилац- Инвеститор),   с  једне стране 
и
2.    А. УКОЛИКО ПОНУЂАЧ ПОДНОСИ ПОНУДУ САМОСТАЛНО
_______________________________________________________________________________________
_______________________________________________________________________________________,
         (Назив понуђача, поштански број и седиште, општина, улица и број, матични број, ПИБ,текући рачун број ______________________,који се води код __________________ банке) кога заступа _______________________________________________ (у даљем тексту: Извођач радова)
                             (Име, презиме и функција)

Б. У СЛУЧАЈУ ПОДНОШЕЊА ПОНУДЕ СА ПОДИЗВОЂАЧЕМ:
_______________________________________________________________________________________
_______________________________________________________________________________________,
            (Назив понуђача, поштански број и седиште, општина, улица и број, матични број, ПИБ, текући рачун Извођача радова број ______________________,који се води код __________________ банке)  кога заступа _______________________________________________ (у даљем тексту: Извођач радова)
                                                                      (Име, презиме и функција)
   Извођач радова је извршење јавне набавке делимично поверио подизвођачу:
1. _______________________________________________________________________________________
_______________________________________________________________________________________,
      (Назив подизвођача, поштански број и седиште, општина, улица и број, матични број, ПИБ)
кога заступа ________________________________________________ (у даљем тексту: Подизвођач)
                                             (Име, презиме и функција)
2. _______________________________________________________________________________________
_______________________________________________________________________________________,
   (Назив подизвођача, поштански број и седиште, општина, улица и број, матични број, ПИБ)
кога заступа ________________________________________________ (у даљем тексту: Подизвођач)
                                             (Име, презиме и функција)

В. У СЛУЧАЈУ ПОДНОШЕЊА ЗАЈЕДНИЧКЕ ПОНУДЕ
ГРУПЕ ПОНУЂАЧА: 
1. _______________________________________________________________________________________
_______________________________________________________________________________________,
        (Назив понуђача, поштански број и седиште, општина, улица и број, матични број, ПИБ, текући рачун Извођача радова број ______________________ ,који се води код __________________ банке)
као овлашћеног члана групе понуђача, односно члана групе понуђача који је поднео понуду и који ће заступати групу понуђача пред Инвеститором и који ће у име групе понуђача потписати Уговор, кога заступа __________________________________________________________ (у даљем тексту: Извођач радова)
                                             (Име, презиме и функција)

2. _______________________________________________________________________________________
_______________________________________________________________________________________,
           (Назив понуђача, поштански број и седиште, општина, улица и број, матични број, ПИБ)
као члана групе који ће дати средства финансијског обезбеђења, кога заступа __________________________________________________________ (члан групе понуђача).                                                                                      
                                          (Име, презиме и функција)
3. _______________________________________________________________________________________
_______________________________________________________________________________________,
           (Назив понуђача, поштански број и седиште, општина, улица и број, матични број, ПИБ)
кога заступа ________________________________________________________ (члан групе понуђача).                                                                                      
                                          (Име, презиме и функција)
4. _______________________________________________________________________________________
_______________________________________________________________________________________,
           (Назив понуђача, поштански број и седиште, општина, улица и број, матични број, ПИБ)
кога заступа ________________________________________________________ (члан групе понуђача).                                                                                      
                                          (Име, презиме и функција)

ПРЕДМЕТ  УГОВОРА
Члан 1.

[bookmark: _GoBack]Наручилац уступа, а Извођач преузима извођење радова на ___________________________у складу са понудом Извођача број .......... од .............. године, Обрасцем структуре цена и конкурсном документацијом који чине саставни део овог уговора.

УГОВОРЕНА ВРЕДНОСТ
Члан 2.

Уговорне стране сагласно констатују да вредност радова из члана 1. овог уговора износи _________________ динара (словима: ___________________________________________ и __/100).

Уговорена цена из претходног става не укључује ПДВ, који ће бити обрачунат и плаћен 
у складу са Законом о порезу на додату вредност. 

Плаћање обавеза које доспевају у текућој и у наредној/им години/ама, биће вршено највише до износа средстава одобрених за те буџетске године и у складу са динамиком реализације предметног објекта. 

Уговорена цена обухвата и вредност вишкова радова, а искључује утицај мањкова радова на уговорену цену и вредност непредвиђених радова за које је извођач у време закључења уговора знао или је морао знати да се морају извести. За остале непредвиђене радове цена се накнадно утврђује анексом уговора.


ИЗМЕНА УГОВОРА

ПРОДУЖЕЊЕ РОКА
Члан 3.

Рок за извођење радова може се продужити у складу са чланом 156. Закона о јавним набавкама у следећим случајевима:
- из разлога наведених у члану  42. став 3. Посебних узанси о грађењу,
- због лоших временских услова, који онемогућавају извођење радова, на захтев    Извођача и предлог стручног надзора,
- због било које обуставе радова које нису последице пропуста Извођача,

Уколико се појави потреба за уговарањем продужења рока, Извођач доставља Наручиоцу , захтев о потреби за продужењем рока, са навођењем уговореног основа за продужење рока и образложењем, најкасније 15 (петнаест) дана пре истека уговореног рока. Продужење рока се уговара искључиво током уговореног рока.

Одговор са оценом оправданости захтева Извођача за продужење рока Наручилац доставља Извођачу најкасније 10 (десет) дана од дана пријема захтева за продужење рока.

Уколико Наручилац добије захтев за продужење рока, након истека рока из става 2. овог члана, такав захтев се неће разматрати, осим у изузетним случајевима као што је виша сила и друге околности на које Извођач није могао утицати.

Наступање, трајање и престанак ванредних догађаја и околности уписују се у грађевински дневник. Несташица материјала и радне снаге за реализацију извођења радова не могу бити разлог за продужетак уговореног рока.

Члан 4.

Извођач радова је дужан да одмах писмено обавести Наручиоца о околностима која онемогућавају или отежавају извођење радова, о привременом обустављању радова и о настављању радова по престанку сметњи због којих је извођење радова обустављено.


РОК ИЗВРШЕЊА ПРЕДМЕТА ЈАВНЕ НАБАВКЕ

                                                                Члан 5.

Рок за извршење предмета јавне набавке тече од дана увођења Извођача у посао.

Извођач радова се обавезује да изради и достави Наручиоцу:
	- катастарско – топографски план (КТП) у року од 15 дана од дана закључења уговора;
-  идејно решење у року од 20 дана од дана израде КТП-а;
	- пројекат за грађевинску дозволу и извод из пројекта у року од 30 дана од дана прибављања локацијских услова;
	- пројекат за извођење у року од 30 дана од дана прибављања грађевинске дозволе;
	- пројекат изведеног објекта, односно главну свеску ИО у року од 20 дана од дана завршетка радова. 

Извођач радова се обавезује да у складу са наведеном техничком документацијом изгради објекат по систему "кључ у руке" и преда га Наручиоцу у року од ______ месеци (највише 18 месеци) од дана увођења у посао за извођење радова, након прибављања правноснажне грађевинске дозволе и потврде о пријави радова, који се констатује уписом у грађевински дневник.
Утврђени рокови су фиксни и не могу се мењати без сагласности Наручиоца.
Ако постоји оправдана сумња да ће радови бити изведени у уговореном року, Наручилац има право да затражи од Извођача радова да предузме потребне мере којима се обезбеђује одговарајуће убрзање радова и њихово усклађивање са уговореним планом грађења.
	Извођач радова има право на продужење рока у случају када је ванредним околностима које се нису могле предвидети (поплава, земљотрес, изузетно лоше време, и сл.), спречен да радове изведе у предвиђеном року.
	Наручилац одлучује да ли ће и за колико продужити рок за завршетак радова у року од 5 дана од дана када је Извођач радова затражио од Наручиоца да одлучи о продужењу рока. Уколико Извођач радова пропусти да достави благовремено упозорење о кашњењу или не сарађује у смислу решавања овог кашњења, кашњење изазвано овим пропустом се неће разматрати приликом одређивања новог рока за завршетак радова.
	Захтев за продужење рока за извођење радова Извођач радова писмено подноси Наручиоцу у року од  једног дана од сазнања за околност, а најкасније десет дана пре истека коначног рока за  завршетак радова. Уговорени рок је продужен када уговорене стране о томе постигну писмени споразум и закључе анекс уговора.
	Ако Извођач радова падне у доцњу са извођењем радова, нема право на продужење уговореног рока због околности које су наступиле у време доцње.


УВОЂЕЊЕ ИЗВОЂАЧА У ПОСАО
 Члан 6.

Увођење у посао за израду пројектно – техничке документације се констатује записнички.

Увођење у посао за извођење радова обухвата предају Извођачу правноснажне грађевинске дозволе и потврде о пријави радова, што се констатује у грађевинском дневнику.


ОБАВЕЗЕ ИЗВОЂАЧА
Члан 7.
Извођач се обавезује да:
-  предмет јавне набавке из члана 1. овог уговора изврши квалитетно и у року у складу са понудом и конкурсном документацијом, те у складу са важећим техничким прописима и стандардима за ову врсту услуга, односно радова;
- од Наручиоца затражи писану сагласност за сва евентуална одступања од предмета јавне набавке;
- да изради целокупну пројектно-техничку документацију у писаном облику која је неопходна за извршење предмета јавне набавке и да исту достави Наручиоцу на преглед и одобрење;
- да комплетан пројекат и план превентивних мера достави у 4 (четири) оверена штампана примерка на српском језику;
- да се строго придржава мера заштите на раду;
- да омогући наручиоцу сталан надзор над радовима и контролу количине и квалитета употребљеног материјала;
- да поступи по свим основаним примедбама и захтевима Наручиоца датим на основу извршеног надзора и да убрза извршење предмета јавне набавке када је запао у доцњу у погледу уговорених рокова за извршење;
- у случајевима где се радови изводе на месту где се одвија саобраћај, осигура и изведе све радове потребне за безбедно одвијање јавног саобраћаја;
- у складу са решењем о техничком регулисању саобраћаја, постави саобраћајну сигнализацију, да је чува и одржава за време извођења радова;
  -  осигура безбедно и неометано одвијање саобраћаја;
- пре почетка извођења радова, обезбеди видно обележавање градилишта одговарајућом ТАБЛОМ у складу са чланом 5. Правилника о изгледу, садржини и месту постављања градилишне табле (Сл. гласник РС бр. 97/2023);
- након потписивања уговора, а пре увођења у посао сачини детаљан динамички план реализације инвестиције и достави га Наручиоцу у писаној форми а који оверава представник Наручиоца и као такав чини саставни део уговора.

Члан 8.

У случају подношења заједничке понуде, сви чланови групе понуђача су солидарни и појединачно одговорни према Наручиоцу за извршење целог уговора у складу са његовим  условима.  

  Члан 9.


ГАРАНТНИ РОК 

	Извођач радова гарантује Наручиоцу за солидност и квалитет изведених радова у трајању од _______( минимум 2 (две) године), од дана примопредаје изведених радова, све у складу са прописима, правилима струке и Посебним узансама о грађењу. 
	У гарантном року Извођач радова се обавезује да недостатке који су настали његовом кривицом отклони о сопственом трошку у примереном року који му одреди Наручилац.


СРЕДСТВА ОБЕЗБЕЂЕЊА
Члан 10.

Извођач радова је обавезан да приликом потписивања Уговора, а најдаље у року од 7 (седам) дана од дана закључења Уговора, Инвеститору преда: 
1. Гаранцију банке за повраћај авансног плаћања, која мора бити са клаузулама: безусловна, неопозива, без права на приговор и платива на први позив, у висини примљеног аванса од 20% од укупно уговорене вредности без пореза на додату вредност са роком важности најмање 30 (тридесет) дана дужим од уговореног рока за извођење радова.  Извођач радова може поднети гаранције стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг); 
2. Гаранцију банке за добро извршење посла, која мора бити са клаузулама: безусловна, неопозива, без права на приговор и платива на први позив, у висини од 10% од укупно уговорене вредности без пореза на додату вредност са роком важности најмање 30 (тридесет) дана дужим од уговореног рока за извођење радова. Извођач радова може поднети гаранције стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).  
Ако се за време трајања овог Уговора промене рокови за извршење уговорене обавезе, Извођач радова је обавезан да продужи важење банкарских гаранција из става 1. овог члана, а пре рока истека важења исте.
Висина банкарске гаранције за повраћај авансног плаћања се може смањити сразмерно изведеним радовима и износу којим је оправдан део примљеног аванса кроз привремене ситуације.
Инвеститор ће наплатити банкарску гаранцију за добро извршење посла уколико Извођач радова не буде извршавао своје уговорене обавезе у роковима и на начин предвиђен овим Уговором.

ЧЛАН 11.
Извођач радова је обавезан да приликом предаје изведених радова Инвеститору преда гаранцију банке за отклањање недостатака у гарантном року, која мора бити са клаузулама: безусловна, неопозива, без права на приговор и платива на први позив, у висини од 5% од укупно уговорене вредности без пореза на додату вредност са роком важности најмање 5 (пет) дана дужим од гарантног рока.  Извођач радова може поднети гаранције стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг). 
Инвеститор ће наплатити банкарску гаранцију за отклањање недостатака у гарантном року уколико Извођач радова не буде извршавао своје гарантне обавезе у роковима и на начин предвиђен овим Уговором.
Уколико Извођач радова не достави банкарску гаранцију за отклањање недостатака у гарантном року, Инвеститор ће наплатити банкарску гаранцију за добро извршење посла.


ПОЛИСЕ ОСИГУРАЊА
Члан 12.
Извођач радова је дужан да у року од 7 (седам) дана од дана закључења Уговора осигура радове, материјал и опрему од уобичајених ризика до њихове пуне вредности (осигурање објекта у изградњи) и достави Инвеститору полису осигурања, оригинал или оверену копију, са важношћу за цео период важења Уговора.  
Извођач радова је дужан да у року од 7 (седам) дана од дана закључења Уговора, достави Инвеститору полису осигурања од одговорности за штету причињену трећим лицима и стварима трећих лица, као и полису осигурања запослених на градилишту од последица несрећног случаја, оригинал или оверену копију, са важношћу за цео период важења Уговора, у свему према важећим законским прописима.
Извођач радова је такође дужан да у року од 7 (седам) дана од дана закључења Уговора, достави Инвеститору полису осигурања од професионалне одговорности за штету коју може причинити другој уговорној страни, односно трећем лицу, приликом реализације уговора, оригинал или оверену копију, у складу са важећим прописима. 
Измене услова осигурања не могу се вршити без претходног одобрења Инвеститора.
Уколико се рок за извођење радова продужи, Извођач радова је обавезан да достави, пре истека уговореног рока, полисе осигурања из става 1., 2. и 3. овог члана, са новим периодом осигурања.


НАЧИН ПЛАЋАЊА
Члан 13.


Инвеститор ће уговорену вредност радова из члана 2. овог Уговора исплатити Извођачу радова на следећи начин:
· аванс у висини од  20% од укупно уговорене вредности без обрачунатог пореза на додату вредност, у року до 45 (четрдесетпет) дана од дана пријема:
а) исправног авансног предрачуна и изјаве о наменском коришћењу аванса, 
б) важеће банкарске гаранције за повраћај авансног плаћања,
в) важеће банкарске гаранције за добро извршење посла и важећих полиса осигурања;
· по испостављеним привременим ситуацијама сачињеним на основу оверене грађевинске књиге изведених радова и јединичних цена из Понуде, потписаним од стране стручног надзора, у року до 45 (четрдесетпет) дана од дана пријема исправне привремене ситуације, уз важећу банкарску гаранцију за повраћај авансног плаћања, важећу банкарску гаранцију за добро извршење посла и важеће полисе осигурања; 
· по испостављеној окончаној ситуацији у року до 45 (четрдесетпет) дана од дана пријема:
а) исправне окончане ситуације сачињене на основу оверене грађевинске књиге изведених радова и јединичних цена из Понуде, потписане од стране стручног надзора, 
б) важеће банкарске гаранције за отклањање недостатака у гарантном року,
в) Записника о примопредаји радова и коначном обрачуну сачињеног и потписаног од стране Комисије за примопредају радова и коначни обрачун.
Вредност окончане ситуације не може бити мања од 10% од уговорене вредности радова.
Плаћање ће се вршити на текући рачун Извођача радова, односно текући рачун Подизвођача уколико је тако уговорено. *
Извођач радова је дужан да након пријема средстава од стране Инвеститора, изврши  пренос средстава на текући рачун Подизвођача за део радова које је извршио подизвођач у складу са Уговором.*
Извођач радова је обавезан да достави Инвеститору доказ о извршеном преносу средстава на текући рачун Подизвођача и Изјаву Подизвођача о извршеном плаћању на име његових потраживања у року не дужем од 60 (шездесет) дана од дана извршеног плаћања од стране Инвеститора на рачун Извођача радова.*
(*Овај члан ће се брисати у назначеним деловима уколико Понуђач наступа без ангажовања подизвођача.)



АНГАЖОВАЊЕ ПОДИЗВОЂАЧА

Члан 14.

Подизвођач _______________________, ул. ____________________ бр. ____, ПИБ _______________________, матични број __________________, ће извршити део предмета овог уговора  у вредности од _________________динара без ПДВ-а, односно ____________________ са ПДВ-ом, у свему у складу са понудом број ___________ од ______________. 

Плаћање изведених радова биће извршено директно на рачун подизвођача у складу са усвојеном понудом. Наручилац ће изведене радове плаћати подизвођачу путем електронске фактуре и спецификацијe изведених радова, а спецификацију изведених радова је подизвођач дужан да доставља Наручиоцу у 5 (пет) примерака најкасније до 5-ог у месецу за протекли месец (опционо-уколико је у обрасцу понуде захтевано да се плаћање радова које је извео подизвођач врши директно на рачун подизвођача).

Плаћање изведених радова се неће вршити директно на рачун подизвођача у складу са усвојеном понудом. Извођач је дужан да у спецификацији изведених радова видљиво истакне колики износ изведених радова је извршио Извођач, а колико сваки подизвођач понаособ и да Сектору за финансије Наручиоца, у року од 60 дана од дана пријема уплате (плаћања), достави доказ и изјаву подизвођача да је подизвођачу извршено плаћање његових потраживања. Уколико Извођач не достави доказ и изјаву подизвођача у року од 60 дана, Наручилац ће Канцеларији за јавне набавке доставити предлог за покретање прекршајног поступка (опционо-уколико је у обрасцу понуде захтевано да плаћање радова које је извео подизвођач, врши Извођач).

Извођач у потпуности одговара Наручиоцу за извршење уговорних обавеза, без обзира на учешће подизвођача.

Увођење подизвођача, замена подизвођача или преузимање извршења дела Уговора који је првобитно поверен подизвођачу, врши се у складу са Законом којим се уређују јавне набавке.
Извођач не може ангажовати као подизвођача лице које није навео у понуди уколико није поступио у складу са чланом 161. Закона о јавним набавкама, у супротном Наручилац може реализовати средство обезбеђења испуњења уговорних обавеза и раскинути уговор, осим ако би раскидом уговора Наручилац претрпео знатну штету.

* или /алтернативно:

На реализацији овог Уговора није ангажован подизвођач.


УГОВОРНА КАЗНА И НАКНАДА ШТЕТЕ

Члан 15.

Ако Извођач прекорачи рок извођења радова или рок за предају објекта, својом кривицом, дужан је да за сваки дан закашњења плати Наручиоцу уговорну казну у износу од 0,5% (процената) од укупне вредности уговорених радова, с тим да износ тако одређене уговорне казне не може бити већи  од 10% (процената) укупно уговорене цене радова без ПДВ.

Делимично извршење или предаја уговорених радова у предвиђеном року не искључује обавезу плаћања уговорене казне.

Уколико Извођач не испуни обавезу из става 1. овог члана, Наручилац ће наплатити  првобитно достављену гаранцију за испуњење уговорних обавеза.

Члан 16.

Ако је Наручилац због закашњења Извођача у извршењу предмета јавне набавке претрпео штету која је већа од износа уговорне казне, може уместо уговорне казне захтевати накнаду штете, односно поред уговорне казне може захтевати и разлику до пуног износа претрпљене штете.

Члан 17.

Извођач је дужан да одмах по завршетку радова у писаној форми извести Наручиоца да су предметни радови завршени.

Наручилац и Извођач су дужни да у року од 15 дана од добијања обавештења о завршетку радова сачине записник о примопредаји.

Након извршене примопредаје радова приступа се коначном обрачуну изведених  радова.


РАСКИД УГОВОРА
Члан 18.

Наручилац може једнострано да раскине (откаже) овај уговор, у свако доба достављањем образложене изјаве о отказу Извођачу, у писаној форми.

У случају раскида уговора из става 1. овог уговора, Наручилац је дужан да Извођачу исплати вредност изведених радова, тако што ће извршити пресек стања извршења уговорних обавеза и утврдити висину и начин измирења међусобних обавеза.

Извођач је обавезан да Наручиоцу надокнади штету која је настала услед раскида уговора, уколико је Извођач одговоран за раскид уговора.

Уговорне стране могу споразумно да раскину овај уговор, а споразумом о раскиду уговора утврђују се висина и начин испуњења међусобних доспелих обавеза до дана споразумног раскида уговора. 



ОПШТЕ ОДРЕДБЕ
  Члан 19.

Прилози овог уговора који чине његов саставни део јесу:
1. Понуда брoj ........... од .............. године

Члан 20.

  Овај уговор ступа на снагу даном обостраног потписивања. 

Члан 21.

За све нерегулисано овим уговором примењиваће се одредбе Закона о планирању и изградњи, Посебних узанси о грађењу и Закона о облигационим односима.  

Члан 22.

Наручилац и Извођач су се споразумели да све спорове који проистекну из овог Уговора првенствено решавају међусобним договором, уколико се спор не реше споразумно, уговара се надлежност суда у Сремској Митровици.
 
Члан 23.

Уговор је сачињен у 4 (четири) истоветна примерка од којих се 2 (два) примерка налази код Извођача, а 2 (два) код Наручиоца.



                за ИЗВОЂАЧА					      за НАРУЧИОЦА
                
_____________________
                                                                                                 ________________________
                  	 
Напомена:
У случају подношења заједничке понуде, односно понуде са учешћем подизвођача, у случају уговора ће бити наведени сви понуђачи из групе понуђача, односно сви подизвођачи.
Понуђачи нису обавезни да потпишу модел уговора нити да модел уговора подносе уз пријаву.
Понуђачи су обавезни да прихвате модел уговора и то тако што, приликом уношења података у циљу креирања Обрасца понуде, означавају поље са назимвом „Упознати смо са садржином и прихватамо модел уговора.“

